Covid-19: Só lyk jongste statistiekDr. Zweli Mkhize (Foto: Zweli Mkhize/Twitter) Die minister van gesondheid, dr. Zweli Mkhize, het Dinsdagaand tydens ŉ perskonferensie meer inligting verskaf oor die Covid-19-pandemie in die land. Hy het gesê 4 996 gevalle is reeds in Suid-Afrika bevestig met 2 073 persone wat reeds herstel het. Altesaam 185 497 toetse is gedoen. Nog drie sterftes is aangemeld en dit bring die dodetal op 93 te staan. Mkhize het benadruk dat meeste Covid-19 verwante sterftes persone was wat onderliggende probleme gehad het soos hoë bloeddruk, diabetes en vetsug. Die minister het gesê 135 gesondheidswerkers in Suid-Afrika het tot dusver Covid-19 opgedoen en een afgetrede dokter het gesterf. Wêreldwyd is meer as 3 miljoen gevalle reeds bevestig met byna 214 000 sterftes. Die provinsiale statistiek is soos volg uiteengesit: Wes-Kaap – 1 870 Gauteng – 1 377 KwaZulu-Natal – 919 Oos-Kaap – 616 Vrystaat – 113 Limpopo – 31 Noordwes – 29 Noord-Kaap – 17 Mpumalanga – 24 Wil jy op die hoogte bly van alle nuus oor Covid-19 op Maroela Media? Klik hier om in te teken op ŉ daaglikse nuusbrief. *Maroela Media is bewus daarvan dat daar soms teenstrydighede is in die Covid-19-syfers wat in berigte aangehaal en op grafieke aangedui word. Die syfers word egter net so oorgedra uit inligting wat van die departement van gesondheid ontvang word. – Red.